FI Euroopan unionin virallinen lehti C 303/11

Keskittymiä käsittelevän neuvoa-antavan komitean 133. kokouksessaan 29. kesäkuuta 2005 antama lausunto päätösluonnoksesta asiassa COMP/M.3653 — SIEMENS/VA Tech

(2006/C 303/10)

Neuvoa-antava komitea on komission kanssa samaa mieltä siitä, että ilmoitettu toimenpide muodostaa neuvoston asetuksen (EY) N:o 139/2004 3 artiklan 1 kohdan b alakohdassa tarkoitetun keskittymän, jolla on yhteisönlaajuinen ulottuvuus.

1. Neuvoa-antava komitea on komission kanssa samaa mieltä siitä, että kyseisen toimenpiteen arvioinnin kannalta merkitykselliset tuotemarkkinat ovat seuraavat: Energian tuotanto a) laitteistot vesivoimaloille b) kaasukombiturbiinilla toimivien voimalaitosten rakentaminen avaimet käteen -periaatteella c) kaasuturbiinien toimittaminen: näiden markkinoiden täsmällinen määrittely ei ole tarpeen d) generaattoreiden toimittaminen: näiden markkinoiden täsmällinen määrittely ei ole tarpeen Voimansiirto ja jakelu e) suurjännitetuotteet (> 52 kV) f) muuntajat g) energia-automatiikka ja tietotaito h) avaimet käteen -hankkeet i) siirto- ja jakelupalvelut Markkinat voidaan mahdollisesti määritellä myös komponenttikohtaisesti. Merkityksellisten markkinoiden täsmällinen soveltamisala voidaan jättää avoimeksi. Raideliikenne j) sähköiset vetoyksiköt raitiovaunuihin, metrovaunuihin, paikallisjuniin ja vetureihin k) raitiovaunut, metrovaunut, sähkö- ja dieselkäyttöiset paikallisjunat ja veturit l) ajojohdot: näiden markkinoiden täsmällinen määrittely ei ole tarpeen m) raideliikenteen voimansiirto: syöttöasemat, syöttöasemien komponentit ja raideliikenteen voimaloiden huolto n) tasoristeykset Taajuudenmuuttimet o) näiden markkinoiden täsmällinen määrittely ei ole tarpeen Metallurgia p) metallurgisten laitosten mekaniikan rakentaminen (rajattu rautaan/teräkseen tai sisältäen ei-rautametallit) tai metallurgisten laitosten mekaniikka prosessivaiheittain ja metalleittain: näiden markkinoiden täsmällinen määrittely ei ole tarpeen q) metallurgisten laitosten sähkötekniikan rakentaminen (kokonaisuudessaan) tai metallurgisten laitosten sähkötekniikka prosesseittain, prosessivaiheittain ja metalleittain; metallurgisten laitosten 1- ja 2-tason automatisointi (kokonaisuudessaan tai osittain, prosesseittain tai prosessivaiheittain ja metalleittain) tai 3-tason automatisointi: näiden markkinoiden täsmällinen määrittely ei ole tarpeen r) metallurgisten laitosten huoltopalvelut s) muiden kuin metallurgisten teollisuuslaitosten sähkötekniikan rakentaminen: näiden markkinoiden täsmällinen määrittely ei ole tarpeen Jakokeskukset t) asennetut kytkintaulut tai vaihtoehtoisesti kytkintaulun osan asennus (kolmen eri komponentin osalta: vaihtovirtajakelijat, pienoisvirtakytkimet ja kompaktikatkaisijat) u) komponentit: väylät: näiden markkinoiden täsmällinen määrittely ei ole tarpeen v) komponentit: ohjelmoitavat logiikkaohjaimet [näiden markkinoiden täsmällinen määrittely ei ole tarpeen] ja kuormitusyksiköt Rakennustekniikka ja kiinteistöhuoltopalvelut w) rakennusvalvontateknologian ja turvallisuusteknologian (palohälytys- ja kulunvalvontalaitteet erikseen) sekä sähköasennusteknologian komponentit x) järjestelmät: turva- ja valvontajärjestelmät kokonaisuudessaan y) sähkötekniikan ja mekaniikan urakointi, mahdollisesti myös yleisen teknisen urakoinnin markkinat z) kiinteistöhuoltopalvelut: näiden markkinoiden täsmällinen määrittely ei ole tarpeen Infrastruktuurit ja köysiradat aa) liikenneinfrastruktuuri: katuvalot, liikennevalot, pysäköintitilan valvonta: näiden markkinoiden täsmällinen määrittely ei ole tarpeen bb) liikennevalvonta: näiden markkinoiden täsmällinen määrittely ei ole tarpeen cc) vedenpuhdistuslaitokset dd) köysiratojen sähkölaitteet: näiden markkinoiden täsmällinen määrittely ei ole tarpeen.

2. Neuvoa-antava komitea on komission kanssa samaa mieltä siitä, että toimenpiteen arvioimisen kannalta merkitykselliset maantieteelliset markkinat ovat seuraavat: a) energian tuotannon markkinat ovat ETA:n laajuiset b) voimansiirron ja jakelun markkinat ovat ETA:n laajuiset c) sähköisten vetoyksiköiden markkinat ovat ETA:n laajuiset d) raitiovaunujen, metrovaunujen, sähkö- ja dieselkäyttöisten paikallisjunien ja vetureiden markkinat ovat kansalliset niiden maiden osalta, joissa on paljon alan tuotantolaitoksia (Itävalta, Belgia, Saksa, Puola, Tšekki ja Espanja), ja muiden osalta ETA:n laajuiset e) ajojohtojen markkinat ovat kansalliset f) raideliikenteen voimansiirron markkinoita arvioidaan kansallisella tasolla, mutta ei ole tarpeen määritellä, ovatko merkitykselliset markkinat kansalliset vai ETA:n laajuiset g) tasoristeysten markkinoita arvioidaan kansallisella tasolla h) taajuudenmuuttimien markkinat ovat ETA:n laajuiset i) metallurgisten laitosten sähkötekniikan ja mekaniikan rakentamisen markkinat ovat vähintään ETA:n laajuiset, huoltopalvelujen markkinat ovat ETA:n laajuiset ja muiden kuin metallurgisten teollisuuslaitosten rakentamisen markkinat ovat kansalliset tai ETA:n laajuiset j) jakokeskusten ja komponenttien markkinoita arvioidaan kansallisella tasolla, mutta ei ole tarpeen määritellä, ovatko merkitykselliset markkinat kansalliset vai ETA:n laajuiset k) rakennustekniikan ja kiinteistöhuoltopalvelujen markkinoita arvioidaan kansallisella tasolla, mutta ei ole tarpeen määritellä, ovatko merkitykselliset markkinat kansalliset vai ETA:n laajuiset l) infrastruktuurien ja köysiratojen markkinoita arvioidaan kansallisella tasolla, mutta ei ole tarpeen määritellä, ovatko merkitykselliset markkinat kansalliset vai ETA:n laajuiset.

3. Neuvoa-antava komitea on komission kanssa samaa mieltä siitä, että ilmoitettu keskittymä estää olennaisesti tehokasta kilpailua yhteismarkkinoiden merkittävällä osalla sulautuma-asetuksen 2 artiklan 3 kohdassa tarkoitetulla tavalla a) vesivoiman tuotannon markkinoilla b) metallurgisten laitosten mekaniikan rakentamisen markkinoilla tai terästuotannon ja jatkuvan valun laitosten mekaniikan rakentamisen markkinoilla.

4. Neuvoa-antava komitea on komission kanssa samaa mieltä siitä, että osapuolten toimittamat sitoumukset riittävät poistamaan a) vesivoiman tuotannon markkinoiden kilpailuongelmat, jotka aiheutuvat keskittymän horisontaalisesta päällekkäisyydestä b) metallurgian laitosten rakennustekniikan markkinoiden kilpailuongelmat, jotka aiheutuvat keskittymän horisontaalisista vaikutuksista ja erityisesti siitä, että Siemensillä on etuoikeutettu pääsy SMS Demag -yhtiön strategisiin tietoihin. Tämän vuoksi keskittymä olisi julistettava yhteismarkkinoille soveltuvaksi.